**Casper Ruud** (s. 22. joulukuuta 1998 Snarøya, Norja) on norjalainen tennispelaaja, joka on ollut ATP-listalla parhaimmillaan sijalla 2 syyskuussa 2022. Ruud on pelannut urallaan kolmesti grand slam -finaalissa: Kahdesti Ranskan avoimissa ja kerran Yhdysvaltain avoimissa. Juniorina Ruud sijoittui maailman ykköseksi.

Ura
---

Helmikuussa 2020 Ruud pääsi Argentiinan avointen finaaliin, jossa hän voitti finaalissa Pedro Sousan, ja hänestä tuli näin ensimmäinen tennispelaaja Norjasta, joka on voittanut ATP Tourin mestaruuden ja esiintynyt myös useammassa kuin yhdessä ATP Tourin finaalissa. Samalla hän ylitti isänsä Christian Ruudin ATP-lista sijoituksen 39 ja teki uuden ennätyksen ATP-historian korkeimmalla sijalla olevana norjalaisena pelaajana sijalla 34 seuraavan viikon 17. helmikuuta 2020.

Syyskuussa 2021 Ruud saavutti maailmanlistan sijan 10 ja nousi ensimmäistä kertaa top 10 -pelaajaksi ja oli ensimmäinen norjalainen, joka on saavuttanut tämän saavutuksen. Lokakuussa Ruud voitti ensimmäisen kovakenttäturnauksen San Diego Openissa ja voitti finaalissa Cameron Norrien suoraan kahdessa erässä. ATP-finaalissa Ruud pääsi semifinaaliin häviten Daniil Medvedeville.

Ranskan avoimissa 2022 hänestä tuli historian ensimmäinen norjalainen miesten tennispelaaja, joka pääsi Grand Slam -finaaliin. Hän hävisi Rafael Nadalille, mutta nousi hyvän turnauksen jälkeen uransa korkeimmalle kaksinpelin listalla sijalle 6. Yhdysvaltain avoimissa Ruud pääsi jälleen finaaliin voittaen välierissä Karen Khachanovin, mutta hävisi finaalissa Carlos Alcarazille neljässä erässä. Turnauksen jälkeen hän nousi urallaan korkeimmalle sijalle 2. Vuoden 2022 ATP-finaalissa hän meni askeleen pidemmälle kuin edellisenä vuonna, kun hän pääsi finaaliin kukistaen välierässä Andrei Rubljovin. Finaalissa Ruud hävisi Novak Đokovićille.

Vuoden 2023 Ranskan avoimissa Ruud pääsi toista kertaa peräkkäin Ranskan avointen loppuotteluun voittaen välierässä Alexander Zverevin. Finaalissa hän hävisi Novak Đokovićille suoraan kolmessa erässä.

Yksityiselämä
-------------

Hänen isänsä Christian Ruud on entinen tennispelaaja.

Lähteet
-------

1. ↑  Casper Ruud *atptour.com*. Viitattu 12.9.2023. (englanniksi)
2. ↑  Casper's A Champ! Ruud Wins First ATP Tour Title In Buenos Aires *atptour.com*. Viitattu 12.9.2023. (englanniksi)
3. ↑  Ruud First Norwegian To Crack Top 10 *atptour.com*. Viitattu 12.9.2023. (englanniksi)
4. ↑  Ruud Rolls Past Norrie In San Diego For Tour-Leading Fifth Title Of 2021 *atptour.com*. Viitattu 12.9.2023. (englanniksi)
5. ↑  DANIIL MEDVEDEV BREEZES PAST CASPER RUUD IN STRAIGHT SETS TO REACH ATP FINALS FINAL IN TURIN *eurosport.com*. Viitattu 12.9.2023. (englanniksi)
6. ↑  Espanjan Rafael Nadal voitti Norjan Casper Ruudin Ranskan avoimen tennisturnauksen finaalissa suoraan kolmessa erässä. *yle.fi*. Viitattu 12.9.2023.
7. ↑  19-vuotias espanjalainen voitti miesten kaksinpelin finaalissa Norjan Casper Ruudin *is.fi*. Viitattu 12.9.2023.
8. ↑  CASPER RUUD CLIMBS TO NUMBER 2 IN THE ATP RANKING *rafanadalacademy.com*. Viitattu 12.9.2023. (englanniksi)
9. ↑  CASPER RUUD THRASHES ANDREY RUBLEV TO SET UP A MOUTHWATERING SHOWDOWN WITH NOVAK DJOKOVIC IN SUNDAY'S FINAL *eurosport.com*. Viitattu 12.9.2023. (englanniksi)
10. ↑  Djokovic tenniksen ATP-lopputurnauksen mestari 2022 *murtopallo.net*. Viitattu 12.9.2023.
11. ↑  RUUD ROLLS INTO SECOND STRAIGHT FINAL IN PARIS *rolandgarros.com*. Viitattu 12.9.2023. (englanniksi)
12. ↑  SERBIAN Novak Djokovic voitti tenniksen Ranskan avointen finaalissa norjalaisen Casper Ruudin *hs.fi*. Viitattu 12.9.2023.
13. ↑  Casper Ruud & His Parents – Christian Ruud & Lele Ruud *aceify.me*. Viitattu 12.9.2023. (englanniksi)

Aiheesta muualla
----------------

Casper Ruud ATP:n sivuilla (englanniksi)  
Casper Ruud ITF:n sivuilla (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |